stanford-oval/wikipedia huggingface dataset:
אוסקר טבארס

אוסקר וושינגטון טבארס סילבה (בספרדית: Oscar Washington Tabárez, נולד ב-3 במרץ 1947 במונטווידאו, אורוגוואי), המכונה "מאסטרו", הוא כדורגלן עבר ומאמן.
טבארס היה מאמנה של נבחרת אורוגוואי בכדורגל במונדיאל 1990, שם הגיעה הנבחרת לשמינית הגמר.
במהלך הקריירה אימן טבארס במספר מועדונים יוקרתיים, ביניהם: פניארול, בוקה ג'וניורס ומילאן.
ב-2006 שב טבארס לאמן את נבחרת אורוגוואי והוליך אותה למקום הרביעי במונדיאל 2010 ולזכייה בקופה אמריקה 2011. במונדיאל 2014 הוליך את אורוגוואי לשמינית גמר המונדיאל ובמונדיאל 2018 לרבע הגמר.
בנובמבר 2021, במהלך מוקדמות מונדיאל 2022, פוטר טבארס מתפקידו לאחר 15 שנה בתפקיד. טבארס מחזיק בשיא עולמי של משחקים למאמן באותה נבחרת, עם 214 משחקים, כשהוא מקדים את זפ הרברגר של מערב גרמניה (167) ומורטן אולסן שאימן את דנמרק ב-15 השנים הראשונות של המאה ה-21 (166).
תארים כמאמן

1983: המשחקים הפאן-אמריקאיים – נבחרת אורוגוואי עד גיל 20
1987: גביע ליברטדורס – פניארול
1992: ליגת העל הארגנטינאית – בוקה ג'וניורס
2011: קופה אמריקה – נבחרת אורוגוואי
תארים אישיים
מאמן השנה בדרום אמריקה – 2 (2010, 2011)
אוסטרליה באירוויזיון הילדים 2018

אוסטרליה באירוויזיון הילדים 2018 השתתפה עם השיר "Champion" אותו ביצעה יעל וונה. השיר סיים במקום ה-3 עם 201 נקודות.
לפני אירוויזיון הילדים > בחירת השיר והנציג

ב-1 בספטמבר 2018 הוכרז כי ג'יאל ונה נבחרה לייצג את אוסטרליה באירוויזיון הילדים 2018.
ב-8 באוקטובר 2018 נבחר השיר "Champion" לייצג את אוסטרליה באירוויזיון הילדים 2018.
באירוויזיון הילדים

ג'יאל ונה הופיעה בסדר ה-12 על הבמה, אחרי איטליה ולפני גאורגיה. השיר סיים במקום ה-3 עם 201 נקודות.
באירוויזיון הילדים > נקודות שהוענקו לאוסטרליה

| חבר השופטים המבוגר> 12 נקודות | חבר השופטים המבוגר> 10 נקודות | חבר השופטים המבוגר> 8 נקודות | חבר השופטים המבוגר> 7 נקודות | חבר השופטים המבוגר> 6 נקודות |
| --- | --- | --- | --- | --- |

| 5 נקודות | 4 נקודות | 3 נקודות | 2 נקודות | 1 נקודות |

חבר השופטים הצעיר
| 12 נקודות | 10 נקודות | 8 נקודות | 7 נקודות | 6 נקודות |

| 5 נקודות | 4 נקודות | 3 נקודות | 2 נקודות | 1 נקודות |

חבר השופטים המומחים
| 12 נקודות | 10 נקודות | 8 נקודות | 7 נקודות | 6 נקודות |

| 5 נקודות | 4 נקודות | 3 נקודות | 2 נקודות | 1 נקודות |
באירוויזיון הילדים > נקודות שהוענקו על ידי אוסטרליה

| ציון | חבר השופטים המבוגר | חבר השופטים הצעיר |
| --- | --- | --- |
12 נקודות: 
10 נקודות: 
8 נקודות: 
7 נקודות: 
6 נקודות: 
5 נקודות: 
4 נקודות: 
3 נקודות: 
2 נקודות: 
1 נקודות:
ראו גם

אירוויזיון הילדים 2018
אולף האוגה

| --- | --- |

 לידה:  18 באוגוסט 1908 אולוויק, נורווגיה 
 פטירה:  23 במאי 1994 (בגיל 85) אולוויק, נורווגיה 
 שם לידה:  Olav Hakonson Hauge 
 מדינה:  נורווגיה 
 שפות היצירה:  נורווגית, נורווגית חדשה 
 בן או בת זוג:  Bodil Cappelen (1978–?) 
 פרסים והוקרה:  פרס דובלוג (1969)  Sokneprest Alfred Andersson-Ryssts fond (1968)  Aschehoug Prize (1978)  Norwegian Critics Prize for Literature (1961) 
 
אולף האקונסון האוגה (בנורווגית: Olav Håkonson Hauge‏; 18 באוגוסט 1908 – 23 במאי 1994) היה משורר נורווגי.
ביוגרפיה

האוגה נולד בחווה באולוויק (Ulvik) שעל גדות פיורד הרדנגר שבנורווגיה. אביו היה מהנדס רכבות, ואמו בת כפר מקומית. עד גיל 60 התגורר ועבד כגנן בחווה מבודדת, הצופה אל הפיורדים של מערב נורווגיה שהייתה סמוכה לבית הוריו. בגיל 70 נישא לאהובתו הראשונה - האמנית בודיל קאפלן שהייתה צעירה ממנו בשנים ספורות. האוגה פרסם שירים בביטאונים חקלאיים, עד שהתגלה על ידי המשורר הנורווגי יאן אריך וול והפך לאחד מבכירי המשוררים בארצו.
מלבד כתיבת שירים עסק בתרגום שירים של אלפרד טניסון, ויליאם באטלר ייטס, רוברט בראונינג, ארתור רמבו, פרידריך הלדרלין, ברטולט ברכט ואחרים.
ספרו "הנהר שמעבר לפיורד", תורגם לעברית על ידי סבינה מסג וחנה מאי-סוונדל, בהוצאת קשב לשירה.
על מצבת האבן שעל קברו באולוויק חקוקות המילים:
”אלוהים,

פתח את עיני

שאיטיב לראות, את הפלא

הטמון בפנים,

ולא רק את ברק הקליפה”
הערות שוליים

↑  מאיה בז'רנו, מלה אחת - אבן אחת, באתר הארץ, 25 באפריל 2004
↑  אביבה לורי, חיי סבינה, באתר הארץ, 13 בינואר 2004
| --- | --- |
בקרת זהויות :  NLI: 987007311551905171  PLWABN: 9810549390605606  BIBSYS: 90071873  BNE: XX1617479  BnF: cb120599422 (data)  GND: 119361132  ISNI: 0000 0000 7830 1971  KulturNav: 0c56ea2a-a2bf-4c33-9544-ef74ed1bf002  LCCN: n80008913  MusicBrainz: 96543511-90b7-4ad2-88ad-17cee1e8e422  NLK: KAC200813666  NTA: 092842399  SELIBR: 207813  SNAC: w6fx9g7h  SUDOC: 028848993  Trove: 1109823  VIAF: 46781866   WorldCat (עם VIAF): 46781866
אולף המתחזה

| --- | --- |
 לידה:  המאה ה־14 
 הוצאה להורג:  1402 לונד, דנמרק 
 מקום מגורים:  גרודז'ונדז 
 
אולף המתחזה, או אולף הכוזב (מת בשנת 1402) היה אדם שהתחזה לאולף השני, מלך דנמרק, שמת למעשה בגיל 16, בשנת 1387.
ההיסטוריון הפרוסי יוהאן פון פוסילגה דיווח כי בשנת 1402 הגיע לארצות הנורדיות אדם חולה עני ושהה ליד הכפר גראודנץ (כיום גרודז'ונדז). קבוצת סוחרים מדנמרק שאלה אותו אם הוא אינו מוכר היטב בדנמרק, שכן הוא דמה מאוד למלך אולף המנוח. הסוחרים עזבו למצוא איש אחר שראה את המלך האמיתי בחייו וחזרו איתו. כאשר ראה האיש את אולף, הוא צעק: "אדוני המלך!".
אנשים רבים, במיוחד בנורווגיה, לא האמינו שאולף מת. הם חשבו שהמלכה מרגרטה הראשונה הרעילה את אולף הצעיר כדי להרחיקו מהכס וכדי שתוכל לשלוט במקומו על איחוד קאלמאר. לפי השמועות שפשטו אז, אולף הצעיר הסתתר ונמלט. הידיעה הגיעה לסוחר, טים פון דר נלו, שלקח את האיש לדנציג (כיום גדנסק). ילידי העיר קיבלו את פני אולף כמלכה החוקי של דנמרק ונורווגיה והעניקו לו בגדים ומתנות משובחות לרוב. נוצרה עבורו חותם רשמי והוא כתב אל המלכה מרגרטה והודיע לה שהוא בנה. הוא דרש את השבת אדמותיו ותאריו כמו גם את תואר המלוכה. המלכה מרגרטה כתבה אליו בחזרה שאם אכן יוכל להוכיח את עצמו בנה, היא תקבלו בשמחה.
המאסטר הגדול של האבירים הטבטונים ליווה את המתחזה לקאלמרר כדי שהמלכה תוכל לחקור אותו. מהר מאוד האיש הגיע התגלה כמתחזה. הוא לא ידע לדבר מילה אחת בדנית ובחקירה הודה שהוא פרוסי ובנם של איכרים: אדולף ומרגרט מארלאו (כיום אגר). אולף הכוזב נלקח ללונד בסקונה. שם הוא הודה בצעדיו הלא חוקיים נגד המלוכה בניסיונו להדיח את המלכה. הוא נידון להישרף על המוקד. המכתבים שכתב למלכה מרגרטה נתלו על צווארו וכתר מדומה הונח על ראשו לפני שהורד אל הלהבות. רכושו נמסר למנזר והמלכה השמידה את החותם השקרי שהוכן עבורו. מועצת הממלכה הדנית פרסמה הסבר מפורט על נסיבות מותו של אולף האמיתי בשנת 1387 כדי לסתור את הסיפור שהתפשט ברחבי הים הבלטי.
בתרבות הפופולרית

סיפורו עובד לסרט קולנוע דני משנת 2021 בשם "מרגרטה הראשונה". את אולף גילם בסרט יאקוב אופטברו.
הערות שוליים

↑  Rosborn+ När hände vad i nordens historia 1996. p.69.ISBN 91-7643-350-1
↑  Williams, Gareth.Sagas,Saints,and Settlements.
אוג'ורפטורזאורוס

| אוג'ורפטורזאורוס |
| --- | --- |

תקופה
קרטיקון עליון 69 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: בעלי אגן דמוי לטאה
תת־סדרה:: תרופודה
משפחה:: קנגנתיים
סוג:: אוג'ורפטורזאורוס
מינים
 Ojoraptorsaurus boerei
שם מדעי
 Ojoraptorsaurus ‏סאליבן, 2011

אוג'ורפטורזאורוס (שם מדעי: Ojoraptorsaurus) הוא סוג של דינוזאור ממשפחת הקנגנתיים שחי באמריקה הצפונית במשך המאסטריכט, בקרטיקון שלפני 69 מיליון שנה מזמננו. סוג זה תואר למדע ב-2011 ומשמעות שמו: "לטאה שודדת של תצורת אוג'ו (אנ')". הסוג מכיל מין בודד - Ojoraptorsaurus boerei.
המאובנים הראשונים של הדינוזאור התגלו בתצורת אוג'ו שבניו מקסיקו בידי החוקרים רוברט סוליבן (Robert M. Sullivan), סטיב א. ג'נסינסקי (Steven E. Jasinski) ומארק פ. א. ואן טומי (Mark P.A. van Tomme). הממצא כולל רק שארית של אגן ירכיים ועצמות ערווה, אשר העידו שבעליהם היה תרופוד זריז מהקבוצה אובירפטורוזאוריה.
דינוזאור זה היה אוכל כל בינוני באורך של 1.8 עד 2.1 מטרים והוא היה קרוב לאפיצ'ירוסטונוטיס (Epichirostenotes), לנומינגיה, למיקרוונאטור ולאנזו. ככל הנראה בדומה לקרוביו הוא היה מכוסה בנוצות והכיל מקור עבה כמעט חסר שיניים.
V/H/S/99

| --- | --- |
כרזת הסרט באנגלית
כרזת הסרט באנגלית
 בימוי:  ג'ואנה רוברטס (אנ') (אקט התאבדותי) פליינג לוטוס (הצינוק של אוזי) טיילר מקינטייר (המציצנים) ונסה וג'וזף וינטר (אל הגיהנום ובחזרה)
 הופק בידי:  ג'וש גולדבלום בראד מיסקה (אנ') דיוויד ברוקנר (אנ') צ'אד וילהלה (אנ') מאט בטינלי-אולפין טיילר ג'ילט (אנ')
 שחקנים ראשיים:  סטיבן אוג אלי יואנידס 
 מדינה:  ארצות הברית 
 חברת הפקה:  Bloody Disgusting (אנ') Soapbox Films Cinepocalypse Productions Radio Silence Productions (אנ') Studio71 (אנ')
 חברה מפיצה:  Shudder (אנ')
 שיטת הפצה:  וידאו על פי דרישה
 הקרנת בכורה:  16 בספטמבר 2022 (פסטיבל הסרטים הבין-לאומי בטורונטו 20 באוקטובר 2022
 משך הקרנה:  109 דקות
 שפת הסרט:  אנגלית
 סוגה:  אימה Found Footage אנתולוגי
 סרט קודם:  V/H/S/94
 סרט הבא:  V/H/S/85
 דף הסרט ב־IMDb
 
V/H/S/99 הוא סרט אימה ו-Found Footage אנתולוגי אמריקאי משנת 2022, והחמישי בסדרת סרטי V/H/S (אנ'). כמו הסרטים הקודמים, סרט זה כולל מספר סרטים קצרים שנוצרו על ידי ג'והאנה רוברטס (אנ'), ונסה וג'וזף וינטר (יוצרי הסרט "Deadstream"), מגי לוין, טיילר מקינטייר ופליינג לוטוס. הסרט הוקרן לראשונה ב-16 בספטמבר 2022 בפסטיבל הסרטים הבין-לאומי בטורונטו 2022. לאחר מכן הופץ ברשמת הזרמת המדיה "Shudder (אנ')" ב-20 באוקטובר 2022. מיד עם הפצתו, הסרט שבר את שיאי הצפייה ברשת "Shudder" ובכך עקף את קודמו, V/H/S/94.
עלילה

הסרט מציג מספר סרטים קצרים שעלילתם מתרחשת בשנת 1999. בניגוד לסרטים הקודמים בסדרה, לסרט זה אין סיפור מסגרת והמעבר בין הסרטים הקצרים מבוצע בעזרת קטע באנימציית "סטופ מושן" ובו מוצגים חיילי צעצוע שנוצרו על ידי בריידי, שמופיע בסרט הקצר "המציצנים".
עלילה > ריטוש

נכתב ובוים על ידי מגי לוין.
חברי להקת הפאנק רוק "R.A.C.K" המורכבת מהחברים רייצ'ל, אנקור, כריס, וקיילב, מחליטים לפרוץ לתוך מתחם בשם "Colony Underground" בו נהגו מוזיקאים להתקבץ ולנגן יחד. שלוש שנים קודם לכן, המועדון נשרף כליל והשריפה גבתה את חייהם של חברי להקת "Bitch Cat". חברי R.A.C.K פורצים למועדון. בזמן שהם חוקרים את המקום, אנקור, היחיד בלהקה שלא אוהב להימתח על ידם, חושף בפני רייצ'ל את פחדו מרוח רפאים בשם "בהוטה (אנ')" ומסביר שהרוח תרדוף את כל מי שיפלוש למקום מנוחתה. החברים מעמידים פנים שהם נרדפים על ידי רוח כדי להפחיד את אנקור, אך אנקור לא נופל בפח ועוזב את המקום, מאחל לחברי הלהקה שהבהוטה תרדוף אותם.
שלושת חברי הלהקה שנשארו מוצאים במקום בובות מתנפחות וממלאים אותם בג'לטין, במטרה לשחזר את הרמיסות שהרגו את חברי להקת Bitch Cat. לפתע, קול רפאים צועק על החברים "עופו לי מהבמה". קיילב מורם באוויר וגופתו מתרסקת ברצפה בחוזקה. רייצ'ל וכריס מנסים לברוח, אך חברי להקת Bitch Cat מופיעים בפניהם כרוחות נקמניות המשתלטות על גופותיהם. השוט האחרון בסרט מציג את רוחותיהם של חברי להקת Bitch Cat, שהשתלטו על גופותיהם המרוטשות של חברי להקת R.A.C.K ומנגנים בעזרתן על במת המתחם.
עלילה > אקט התאבדותי

נכתב ובוים על ידי ג'והאנה רוברטס (אנ').
לילי היא סטודנטית בשנתה הראשונה בקולג' שהצליחה להתקבל לאחוות הבנות שנחשבת לאחווה הכי יוקרתית בקמפוס. בנות האחווה לוקחות את לילי לבית קברות שהם הן עורכות מעין טקס ובמסגרתו על לילי לשהות לילה שלם בתוך ארון קבורה. הן מספרות לה שהאתגר הוא מחווה לאגדה אורבנית בקמפוס לפיה סטודנטית בשם גילטין (אנ'), גם אותגרה לבלות לילה בתוך ארון קבורה, אך נשכחה על ידי חברותיה וננעלה בתוכו למשך שבוע. כשבאו לבסוף לחפש את גילטין ופתחו את הארון, התגלה שגופתה נעלמה ומסיקים שהיא הצליחה לצאת מהארון ולזחול אל הגיהנום.
לילי נכנסת אל הארון. הבנות בועטות בארון במטרה להפחיד אותה. לילי מנסה לצלצל בפעמון בארון כדי להגיד לבנות שהיא רוצה לצאת, אך אלו ממשיכות לצחוק עליה מבחוץ. ניידת משטרה מגיעה למקום כדי לבדוק את מקור הרעשים. הבנות, שפוחדות להיעצר, עוזבות את בית הקברות כשהן מתכוונות לשחרר את לילי בבוקר. השוטר עושה סיור במקום, אך לא שומע את לילי (שצורחת מתוך הארון). בדיוק אז רוחה של גילטין מופיעה בארון ותוקפת את לילי.
בבוקר שלמחרת, בנות האחווה חוזרות לבית הקברות ומגלות שארון הקבורה ריק ולילי איננה. הבנות מחליטות לעולם לא לספר דבר לאיש. בלילה, בנות האחווה מתעוררות ומגלות שהן נעולות בתוך ארונות קבורה. לילי, שהפכה לרוח נקמנית בעצמה, מופיעה ביחד עם רוחה של גילטין ומסבירה שהיא עשתה עסקה עם גילטין, והציעה לה את בנות האחווה כקורבנות בתמורה לנשמתה.
עלילה > הצינוק של אוזי

נכתב על ידי זואי קופר ופליינג לוטוס.
בוים על ידי פליינג לוטוס.
"הצינוק של אוזי" הוא שעשועון טלוויזיוני לילדים בו המשתתפים פותרים אתגרים שונים במטרה להגיע אל הצינוק ולפגוש את אוזי, שבתמורה לניצחונם, תעניק להם משאלה. דונה הנלהבת מנסה לזכות, אך משתתף אחר בתוכנית תוקף אותה והיא נפסלת מכיוון שהמנחה לא עצר את השעשועון ודונה לא קיבלה טיפול רפואי. בעקבות זאת, דונה מרותקת לכיסא גלגלים ורגלה במצב של נמק.
שנים לאחר מכן, השעשועון בוטל ומנחה התכנית מתעורר כשהוא בתוך כלוב לבעלי חיים במרתף השייך לאמה של דונה, דברה. מתגלה שבמהלך השנים דברה האיצה בדונה, תוך התעללות בה לזכות בשעשועון כדי לקבל משאלה מאוזי. דברה, בעזרת בעלה ושני ילדיה, משחזרת חלק מהאתגרים מהשעשועון בתוך המרתף שלה כדי לנקום במנחה התכנית. כדי שהמשפחה תחוס עליו, המנחה מציע לקחת את המשפחה אל אוזי כדי שהם יבקשו משאלה ממנה. הקבוצה מגיעה לאולפן בו התכנית צולמה בעבר והמנחה מוביל את המשפחה לכניסה צדדית. שם, מתקבצים עוזרת ההפקה ועוד שאר משתתפים סביב גופה של אישה המתגלה כאוזי, שהמשתתפים סוגדים לה כאלה. מפלצת דמוית תמנון יוצאת מבטנה של אוזי ויורקת חומצה על מנחה התכנית ועל משפחתה של דונה. השוט האחרון מציג את דונה מחייכת למצלמה.
עלילה > המציצנים

נכתב על ידי כריס לי היל וטיילר מקינתייר. בוים על ידי טיילר מקינתייר.
בריידי הוא נער מתבגר שמצלם סרטים בהנפשת סטופ מושן על חיילי צעצוע (הסרטים שהוא מצלם מופיעים כמעברונים בין הסרטים הקצרים). אחיו הגדול, דילן, מתפרץ לחדרו של בריידי ולוקח את המצלמה. דילן וחבריו קורט, מארק ובונר מצלמים מתחת לחצאיות של נשים, ולאחר מכן מחליטים לתעד את סנדרה, אישה בלונדינית מושכת שעברה להתגורר בבית ליד ומילאה את חצרה בשלל פרוטומות. בהמשך, מבקשת מבריידי לעזור לה להתקין מצלמת רשת חדשה. החבורה מפצירה בבריידי להתקין סוס טרויאני במחשב של סנדרה, בתקווה לפרוץ למצלמת הרשת שלה ולצפות בה עירומה.
בריידי מסכים בחוסר רצון. הוא מתקין את התוכנה הזדונית, אך מרגיש אשם לאחר שבגד באמונה של סנדרה. דילן וחבריו צופים בסנדרה מתפשטת דרך מצלמת הרשת ובריידי עוזב את החדר. לפתע, החבורה מזדעזעת כשהיא מגלה שראשה של סנדרה מלא בנחשים ומתגלה שהיא גורגונה. סנדרה מגלה את מעשי החבורה ומזנקת מחדרה אל ביתם של בריידי ודילן. סנדרה תוקפת את הילדים והורגת את קורט, מארק ובונר. דילן בורח ובריידי מנסה לדבר עם סנדרה, מתנצל בפניה שהוא הפר את הפרטיות שלה. סנדרה לא מקבלת את התנצלותו של בריידי והופכת אותו ואת אחיו לפסלי אבן.
עלילה > אל הגיהנום ובחזרה

נכתב ובוים על ידי ונסה וג'וזף וינטר.
בערב הסילבסטר בשנת 1999, שני חברים צלמים בשם נייט וטרוי נשכרו לתעד טקס שבו המכשפות מעלות באוב שד בשם אוקאבון ונעזרות באישה בשם קירסטן, שהסכימה שאוקאבון ישכון בגופה. הטקס מתחיל והמכשפות מסבירות לצלמים שבעודן קוראות לאוקאבון, הוא יופיע רק בליל חצות בתחילת המילניום, הזמן בו המסדרון מהגיהנום לכדור הארץ מתקצר. הטקס מתחיל, אך שד שהגיע ללא הזמנה תופס את נייט וטרוי וגורר אותם לגיהנום ביחד איתו.
נייט וטרוי מבינים שהם הגיעו לגיהנום ומחפשים אחר דרך החוצה. הצמד פוגש רוח של אישה בשם מייבל, שמסכימה לסייע להם להיפגש עם אוקאבון (למרות שהיא שונאת אותו) בכדי שהוא יחזיר אותם לכדור הארץ והם בתמורה ירשמו את שמה של מייבל בספר הכשפים של המכשפות. הצמד נזכר שבלילה הזה המסדרון בין הגיהנום לכדור הארץ הוא קצר ומבינים שאם הם לא יגיעו לאוקאבון בזמן, הם יישארו בגיהנום לנצח. החבורה ממשיכה במסעה ומגיעים לאוקאבון, שמוקף בשדים שסוגדים לו. טרוי ונייט מביסים את השדים ומציעים למייבל לחזור איתם לכדור הארץ, אך היא נהרגת על ידי שד. מייבל, ששנה קודם לכן נרצחה על ידי המכשפות, מזכירה להם את הבטחתם. השניים נוגעים בגופו של אוקאבון וחוזרים לכדור הארץ, אך מתגלה שנייט כעת שוכן בגופה של קירסטן. המכשפות הורגות את נייט וטרוי, וטרוי, רגע לפני מותו משתמש בדמו כדי לרשום את שמה של מייבל בספר הכשפים של המכשפות.
במהלך כתוביות הסיום, קולן של המכשפות נשמע ברקע והן מבצעות את הטקס מחדש, אך הפעם קוראות בשמה של מייבל, אירוע הרומז שהיא בקרוב תחזור לכדור הארץ.
שחקנים > ריטוש

ורונה בלו - דירדרה.
דישל דריקסון - כריס קרבונרה.
טייבי דיסקין - RC.
ג'קסון קלי - קיילב.
ג'ס לה'טורט - רייצ'ל.
קלי מיסל - ג'סי.
מליסה מאקדו - ג'סי דיוקס.
אמינה נייבס - צ'ריסה.
קיאנוש טפרשי - אנקור.
שחקנים > אקט התאבדותי

אלי לואנדיס (אנ') - לילי.
איזבל האן - אנני.
בריטני גנדי - לוסי.
לוגאן ריילי - האנה.
שחקנים > המרתף של אוזי

סטיבן אוג (אנ') - מנחה התכנית.
אמיליה האן - דונה.
סוניה אדי - דברה.
ג'רי בויד - מרקוס.
צ'ארלס לוטי ג'וניור - ברנדון.
סטפני ריי - אוזי.
לורן פווארס (אנ') - עוזרת בתוכנית.
שחקנים > המציצנים

לוק מולן - דילן.
אמילי סוויט - סנדרה.
טיילר לופטון - קורט.
דאנקן אנדרסון - בונר.
אית'ן פוג - בריידי.
קרי קווה - מארק.
ג'נה בוסיר - אמא.
ואליס ברטון - אמה.
האנה קאט ג'ונס - קאסידי.
דני ג'ולס - שליח.
שחקנים > עד הגיהנום ובחזרה

ג'וזף וינטר - טרוי.
ארקאלוס קריסאנטו - נייט.
מלאני סטון - מייבל.
ג'יימס סי. מוריס - פורקס.
קים אבונוורה - ג'יין.
אהב אבונוורה - בעל.
ויקי היידן - ויקי המכשפה.
פרלה לאקאיו - המכשפה אלכס.
אריאל לי - וורמייד.
טורי פנסה - קירסטן.
דסטין ואטס - אוקאבון.
סו-ג'יין וויט - ראש הקובן.
הפקה

בספטמבר 2021, המפיק ג'וש גולדבלום הצהיר שסרט המשך ייתאפשר רק במידה והסרט "V/H/S/94" יהפוך לפופולרי בקרב צופים. זמן קצר לאחר הפצתו ב-Shudder, הסרט V/H/S/94 שבר את שיאי הצפייה בשירות הזרמת המדיה של החברה, הדבר דרבן את היוצרים ליצור סרט המשך כבר בשנה שלאחר מכן.
שמו הראשוני של הסרט היה אמור להיות "V/H/S/85". המידע נחשף בפוסט ברשת החברתית אותו כתב השחקן פרדי רודריגז (אנ') באפריל 2022, אך הוא נמחק מיד לאחר פרסומו. בדומה לסרטים הקודמים בסדרה, הסרט היה אמור להיות מופץ על ידי Shudder. בהמשך, שמו האמיתי של הסרט נחשף על ידי Bloody Disgusting (אנ'), שעבדו על הפקת הסרט יחד עם Studio71 (אנ'), Radio Silence Productions (אנ') ו-Cinepocalypse Productions. סופר שעלילת הסרט מתרחשת בתקופת "הזוהר של טכנולוגיית ה-VHS". פליינג לוטוס, ג'והאנה רוברטס (אנ'), ונסה וג'וזף וינטר, מגי לוין וג'יימס הריס עבדו כמפיקים. לבסוף, הסרט "V/H/S/85" שוחרר כחלק השישי בסדרה בשנת 2023.
גולדבלום סיפר בראיון שהטיוטות הראשונות שהוצגו לבכירים ברשת Shudder כללו סרט המתרחש בתקופת חג המולד בשם "V/H/Xmas" וכן סרט נוסף שעלילתו מתרחשת בימי הביניים, אך הבכירים ב-Shudder סירבו והעדיפו את הטיוטה לסרט V/H/S/99.
הפצה

הסרט הוקרן לראשונה בפסטיבל הסרטים הבין-לאומי בטורונטו ב-16 בספטמבר 2022 ולאחר מכן בפסטיבל הסרטים Fantastic Fest ב-25 בספטמבר 2022. הסרט הוקרן בנוסף גם בפסטיבל Sitges Film Festival בברצלונה ב-12 באוקטובר 2022 ובספטיבל Brooklyn Horror Film Festival ב-14 באוקטובר 2022.
הסרט הופץ דרך שירות הזרמת המדיה של Shudder ב-20 באוקטובר 2022.
ביקורות

האתר Rotten Tomatoes העניק לסרט ציון של 76% טריות על סמך 54 ביקורות.
האתר Metacritic העניק לסרט ציון של 58/100 על סמך 12 ביקורות.
הערות שוליים

1 2  Brad Miska, ‘V/H/S/99’ – Shudder Presses Play on Fifth Entry in the Bloody Disgusting-Produced Anthology Franchise from Studio71!, Bloody Disgusting!, ‏2022-07-28 (באנגלית אמריקאית)
1 2  V/H/S/99 Breaks Shudder Streaming Record, Horror (באנגלית)
↑  Dan Tabor, Fantastic Fest 2021: Catching Up with the Class of V/H/S/94, cinapse.co, ‏September 27, 2021
↑  New V/H/S Film Reportedly Being Filmed for Shudder, Horror (באנגלית)
↑  Kevin Swanstrom, V/H/S 4: Sequel Possibly Revealed In Now-Deleted Instagram Post, ScreenRant, ‏2022-04-22 (באנגלית)
↑  Mary Beth McAndrews, 'V/H/S/85': Shudder Reportedly Working On Fifth Installment of Found Footage Franchise, Dread Central, ‏2022-04-21 (באנגלית אמריקאית)
↑  Kelli Marchman McNeely, Called The "Most Wildly Savage" Of The Franchise, 'V/H/S/99' Premieres This October, HorrorFuel.com: Reviews, Ratings and Where to Watch the Best Horror Movies & TV Shows, ‏2022-07-28 (באנגלית אמריקאית)
↑  Valerie Complex, Shudder Presses Play On ‘V/H/S/99’ A New Film In The V/H/S Franchise, Deadline, ‏2022-07-28 (באנגלית אמריקאית)
↑  Brad Miska, ‘V/H/S/85’ – Franchise Rewinds Back to the 1980s!, Bloody Disgusting!, ‏2022-10-08 (באנגלית אמריקאית)
↑  Brad Miska, ‘V/H/S/99’ to World Premiere in TIFF’s Midnight Madness Program Alongside Ti West’s ‘Pearl’!, Bloody Disgusting!, ‏2022-08-04 (באנגלית אמריקאית)
↑  V/H/S/99 - 99 minutes | USA | 2022, 2022.fantasticfest.com
↑  Brooklyn Horror Film Festival 2022, brooklynhorror.eventive.org
↑  V/H/S/99 | Sitges Film Festival, sitgesfilmfestival.com (באנגלית)
↑  V/H/S/99 Scares Up A New Trailer As It Counts Down To The New Millennium, GameSpot (באנגלית אמריקאית)
↑  V/H/S/99 - Rotten Tomatoes, www.rottentomatoes.com, ‏2022-10-20 (באנגלית)
↑  V/H/S/99, www.metacritic.com (באנגלית)
אולסקו

| --- | --- |
סמל אולסקוסמל אולסקו

 מדינה:  אוקראינה אוקראינה
 מחוז:  מחוז לבוב לבוב
 תאריך ייסוד:  1 בינואר 1366
 שטח:  1.99 קמ"ר
 גובה:  232 מטרים
 אוכלוסייה:  ‏
  ‑ בעיר:  1,446 (2020)
  ‑ צפיפות:  758.8 נפש לקמ"ר (2011)
 קואורדינטות:  49°57′47″N 24°53′38″E﻿ / ﻿49.963056°N 24.893889°E﻿ / 49.963056; 24.893889
 אזור זמן:  UTC +2
  מפת מיקום  מפה מפורטת   (למפת אוקראינה מוגדלת) קייב דניפרו אודסה דונצק חרקוב רוסיה בלארוס פולין ס. הו. רומניה מול. סר. הים השחור  ים אזוב  קריםאולסקו(למפת אוקראינה רגילה) קייב דניפרו אודסה דונצק חרקוב רוסיה בלארוס פולין ס. הו. רומניה מול. סר. הים השחור  ים אזוב  קריםאולסקו(למפת מחוז לבוב רגילה) לבוב צ'רבונוהראד דרוהוביץ' סטרי בוריסלב סמביר זלוטשוב ברודי ז'ובקבה ווהלין רובנו טרנופול איוואנו-פרנקיבסק זקרפטיה פוליןאולסקו(למפת מחוז לבוב מוגדלת) לבוב צ'רבונוהראד דרוהוביץ' סטרי בוריסלב סמביר זלוטשוב ברודי ז'ובקבה ווהלין רובנו טרנופול איוואנו-פרנקיבסק זקרפטיה פוליןאולסקו  he tabBackground:;tabBorder:#aaa;defaultTab:0;
אולסקו (באוקראינית: Олесько, בפולנית: Olesko, ביידיש ולעיתים גם בספרות העברית: אלעסק) היא עיירה סמוכה לבלז, במחוז לבוב שבמערב אוקראינה.
העיירה נמצאת כיום באוקראינה סמוך למשולש גבולות עם ליטא, בלארוס ופולין. קהילה יהודית קטנה אך בולטת הייתה בעיירה, כולל בית דפוס חסידי וחצר חסידית - חסידות אלעסק הסמוכה לחצר בלז.
העיירה היא מראשוני היישובים שנוסדו ונשלטו בידי נסיכי ווהלין, ומ-1340 בידי בית הרוזנים של ליטא. ב-1366 סופחה העיירה לפולין בידי קאזימיר הגדול. בפאתי העיירה טירה גדולה, ששימשה מבצר גבול, במלחמות בין פולין וליטא. תקופה מסוימת העיירה נשלטה בידי שתי נשים. יאן סובייסקי מלך פולין נולד בעיירה זו בשנת 1629. בשנת 1772 אוכלוסיית העיר מנתה 2,623 תושבים בעיקר רותנים, גרמנים גולים ופולנים.
המשורר הפולני אלכס זלצקי הוא יליד עיירה זו.
יהודי אולסקו

בשנת ה'תכ"ח (1668) היו רשומים 12 בתים ובניינים בבעלות יהודית. ועד ברצלאו - אחד מוועד ארבע ארצות, התכנס כאן. בשנת ה'תקכ"ה (1765) נרשמו 771 יהודים משלמי מיסים בעיירה וגרורותיה.
בכ"ד בסיון ה'תר"ן (12 ביוני 1890) פרצה שרפה שכילתה 50 בתים והזיקה לבתים נוספים, והותירה 70 משפחות יהודיות ללא קורת גג.
רב מפורסם בעיירה זו היה ה"לב שמח" - רבי חנוך העניך דב מאייר מאלעסק.
ערב מלחמת העולם הראשונה, בשנת 1910, נמנו 832 בתי אב יהודים בעיירה, כ-20% מן האוכלוסייה, אך מספר זה ירד במהלך המלחמה לכדי 636 בשנת 1920. בית ספר של חברת כי"ח נפתח לאחר מאבק קשה עם מנהיגי החסידים, וכן קהילת המתנגדים ובראשם הרב זאב וולף בן שמואל, מחבר הספר חידושי הרז"ה.
בספטמבר 1939, לאחר פרוץ מלחמת העולם השנייה, העיירה נכבשה בידי הצבא האדום. ביוני 1941 נכבשה העיירה בידי הגרמנים יחד עם כל מחוז לבוב. בעיירה נותרו 472 יהודים, מתוך כ-600 לפני הכיבוש. בסוף אוגוסט 1942 הועברו רוב יהודי העיירה למחנה ההשמדה בלז'ץ. מחנה עבודה לגברים שהיה בתחום העיירה חוסל בסוף יוני 1943.
אחד מניצולי העיירה העיד על משפחת חסידי אומות העולם מעיירה סמוכה, אשר ביתה נשרף עליה בידי שכניהם.
הערות שוליים

↑  קטגור וסנגור, קול מחזיקי הדת, 19 ביוני 1890
↑  רבי חנוך העניך מאייר מאלעסק - בעל הלב שמח באתר "צדיקים"
↑  בספר לובומיל - ספר זיכרון לעיירה שנכחדה נכתב על הגברים היהודים ממחנה העבודה מישיב, שנלקחו כולם לאלעסק בסוכות תש"ג ונורו שם למוות בידי גרמנים ואוקראינים שסייעו להם.
↑  פלגאיה ויטרוק ומשפחתה - חסידי אומות עולם באתר יד ושם.
| --- | --- |
בקרת זהויות :  NKC: ge707557 
ערך זה הוא קצרמרבנושא יישובים. אתם מוזמנים לתרום לוויקיפדיה ו.
אוסקר טרחו

אוֹסְקָר גִידוֹ טְרֶחוֹ (בספרדית: Óscar Guido Trejo; נולד ב-26 באפריל 1988) הוא כדורגלן ארגנטינאי המשחק בעמדת הקשר ההתקפי בראיו וייקאנו מהלה ליגה, בה הוא גם הקפטן.
קריירת מועדונים

טרחו נולד בסנטיאגו דל אסטרו. בוגר קבוצת הנוער של בוקה ג'וניורס, שיחק רק פעם אחת בקבוצה הבוגרת שלה, במשחק נגד קלוב אלמגרו, כשכבש בהפסד חוץ 3–2. המשחק הופסק לאחר 63 דקות.
בסוף דצמבר 2006, טרחו נקנה על ידי מיורקה הספרדית, ועדיין לא חתם על החוזה המקצועי הראשון שלו. בוקה טענה שלא היה יכול לעזוב, והתיק הועבר לפיפ"א, שהחליטה בסופו של דבר לתמוך בצד של מועדון האיים הבלאריים. הוא שיחק לראשונה בלה ליגה ב-8 באפריל 2007, נגד חטאפה; לאחר שנכנס כמחליף בדקה ה-90, והצליח למצוא את הרשת בדרך לניצחון ביתי 2-0.
כשבקושי שיחק במהלך העונות הבאות, טרחו הצליח להבקיע בעונת 2007/08 של גביע המלך הספרדי בניצחון ביתי 2-1 על ריאל מדריד (3-1 בסיכום). לאחר עונת 2008/09, צנועה יחסית מבחינתו, הוא הושאל לאלצ'ה, בליגה השנייה בספרד דאז.
ב-15 באוגוסט 2010, טרחו הצטרף לראיו וייקאנו, גם כן בליגה השנייה. הוא חזר לליגה הבכירה בעונת 2011/12, כשחתם בספורטינג חיחון, כבש ארבעה שערים ב-33 הופעות, אך גם ירד איתה ליגה.
בקיץ 2012, וסטהאם יונייטד מהפרמייר ליג עשתה ניסיון לרכוש את טרחו, אך העסקה נכשלה. שנה אחת לאחר מכן הוא עזב בסופו של דבר את ספרד, ובילה מספר שנים בליגה הצרפתית עם טולוז לאחר שחתם על חוזה לארבע שנים.
טרחו חזר לראיו ב-21 ביוני 2017, שש שנים לאחר שעזב. הוא כבש 12 שערים בשנה הראשונה שלו, שיא קריירה אישי, כששיחק עם ראול דה תומאס והמועדון חזר לליגה הבכירה כאלופי הליגה השנייה.